Astri

Astri (Astri Grupp) on 1991. aasta asutatud ettevõtete grupp, mis tegeleb peamiselt kaubanduskeskkondade arendamise ning üüri- ja haldamisteenuste osutamisega. Astri Grupi ettevõtetel on kaubanduskeskused Tartus, Pärnus, Narvas ja Tallinnas.

Astri Grupi omanikud on Väino Põllumäe, Eve Toots, Ülo Hage, Hannes Kirs, Oleg Uglov ning Toomas Hage pärijad Pille Tükksammel ja tema lapsed ning Karin Hage ja Ilona Mening.Legendaarne Keskturg läks uue omaniku kätte. Postimees, 25. juuni 2019.

Astri Grupi keskusi on külastatud aastas 22 miljonit korda.

 Ajalugu 
Astri Grupi asutasid 1991. aasta detsembris Väino Põllumäe ja Aleg Kirs.Pealinna ei pressigi. Äripäev, 14. november 2013. 1992. aastal osteti Tartu linna oksjonilt Veeriku pood, mis avati renoveeritult 1993. aasta suvel koos pagari- ja kondiitritsehhiga. Hoone ülakorrusel avati aasta hiljem grillbaar. Laienemiseks valiti Annelinnas asuv Kivilinna kauplus, millest taheti kujundada nüüdisaegne ostukeskus. Kuna pangad selleks piisavalt raha ei andnud, siis tehti 1994. aastal Paul-Toomas ja Ülo Hagele koostööettepanek. 

1996. aastal laienes ettevõte Narva, kus avati lähestikku kolm kaubanduskeskust (2016. aastal sai Narva Tempo Keskusest Tempo Mööblimaja). 

2000. aastal otsustati ehitada Tartu linna äärde põllumaale suur ostukeskus. Lõunakeskus avas uksed 2001. aasta augustis. Seda on aastate jooksul korduvalt laiendatud. 

2006. aastal laieneti Pärnusse, kus omandati Pärnu Keskus. Ostukeskust külastab aastas u 2,9 miljonit inimest ning keskuses pakub teenuseid 40 erinevat kauplejat.

Tallinnas kinnitati tõsisemalt kanda 2017. aastal, kui avati Balti Jaama Turg.Pärli Merilin. Fotod | Kolm nädalat avamiseni: Balti jaama turg on püsilepingutega kaetud. ERR, 25. aprill 2017. Uuenenud turukompleksi ehituseks kulus 1,5 aastat ning mitmekorruselisel turul kaupleb kuni 300 kaupmeest.

 Keskused ja turud 
 Lõunakeskus, Tartu
 Pärnu Keskus, Pärnu
 Fama Keskus, Narva
 Astri Keskus, Narva
Tempo Mööblimaja, Narva
 DEPOO, Tallinn
 Balti Jaama Turg, Tallinn
 Keskturg, Tallinn

Viited

Kategooria:Eesti kinnisvaraettevõtted
Kategooria:Tartu ettevõtted